## Odluka o izmjeni odluka o koncesiji pomorskog dobra u svrhu gospodarskog korištenja luka posebne namjene - luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i K

### NN 13/2007 (5.2.2007.), Odluka o izmjeni odluka o koncesiji pomorskog dobra u svrhu gospodarskog korištenja luka posebne namjene - luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i K

# Vlada Republike Hrvatske

**546**

Na temelju članka 22. stavka 2. Zakona o pomorskom dobru i morskim lukama
(»Narodne novine«, br. 158/2003, 100/2004 i 141/2006), a u vezi s člankom 11.
stavkom 1. alinejom 7. Uredbe o razvrstaju luka otvorenih za javni promet i luka
posebne namjene (»Narodne novine«, broj 110/2004), Vlada Republike Hrvatske je
na sjednici održanoj 25. siječnja 2007. godine donijela

## ODLUKU

### O IZMJENI ODLUKA O KONCESIJI POMORSKOG DOBRA U SVRHU GOSPODARSKOG KORIŠTENJA LUKA POSEBNE NAMJENE – LUKA NAUTIČKOG TURIZMA PULA, RAB, ŠIMUNI, ŽUT, SKRADIN, TROGIR, MILNA, VRBOSKA, PALMIŽANA I KORČULA

I.

Luke posebne namjene – luke nautičkog turizma Pula, Rab, Šimuni, Žut, Skradin,
Trogir, Milna, Vrboska, Palmižana i Korčula, a koje su u sastavu društva ACI
d.d., čine luke posebne namjene od značaja za Republiku Hrvatsku, sukladno
članku 11. stavku 1. alineji 7. Uredbe o razvrstaju luka otvorenih za javni
promet i luka posebne namjene.

II.

U Odluci o davanju koncesije na pomorskom dobru u svrhu gospodarskog korištenja
luka nautičkog turizma (Službene novine Istarske županije, broj 7/98) točka II.
u tablici pod rednim brojem 6. mijenja se i glasi:
»ACI d.d. Opatija – Pula – 4.980 – 25.283 – 5,00 – 0,70 – 2,5% – 31. prosinca
2030. godine«.

III.

U Odluci o davanju koncesije za luku nautičkog turizma marina ACI Rab (Službene
novine Primorsko-goranske županije, broj 14/99) članak 4. mijenja se i glasi:
»Davatelj koncesije daje na korištenje pomorsko dobro navedeno u članku 1. ove
Odluke Ovlašteniku na vremensko razdoblje do 31. prosinca 2030. godine«.

IV.

U Odluci o koncesiji pomorskog dobra u svrhu gospodarskog korištenja luke
posebne namjene – luke nautičkog turizma (Odluka Županijskog poglavarstva
Zadarske županije, klase: 342-01/98.01/25; urbroja: 2198/1-03-2, od 7. srpnja
1998. godine), članak 3. mijenja se i glasi:
»Koncesija za luku nautičkog turizma iz članka 2. ove Odluke daje se na rok do
31. prosinca 2030. godine«.

V.

U Odluci o koncesiji na pomorskom dobru u svrhu gospodarskog korištenja luke
posebne namjene – luke nautičkog turizma Žut (Službeni vjesnik Šibensko-kninske
županije, broj 5/99) članak 4. mijenja se i glasi:
»Koncesija za luku nautičkog turizma iz članka 2. ove Odluke daje se na rok do
31. prosinca 2030. godine«.

VI.

U Odluci o koncesiji na pomorskom dobru u svrhu gospodarskog korištenja luke
posebne namjene – luke nautičkog turizma Skradin (Službeni vjesnik
Šibensko-kninske županije, broj 5/99) članak 4. mijenja se i glasi:
»Koncesija za luku nautičkog turizma iz članka 2. ove Odluke daje se na rok do
31. prosinca 2030. godine«.

VII.

U Odluci o davanju na uporabu i korištenje luke posebne namje­ne – luke
nautičkog turizma u Trogiru (Službeni glasnik Splitsko-dal­matinske županije, br.
7/97 i 8/98) članak 3. mijenja se i glasi:
»Koncesija za luku nautičkog turizma iz članka 2. ove Odluke daje se na rok do
31. prosinca 2030. godine«.
Članak 4. stavak 1. alineja b) mijenja se i glasi:
»promjenljivi (varijabilni) dio u iznosu 2,5% od ukupnog godiš­njeg prihoda
ostvarenog u luci«.

VIII.

U Odluci o koncesiji pomorskog dobra u svrhu uporabe i gospodarskog korištenja
luke posebne namjene – luke nautičkog turizma Milna (Službeni glasnik
Splitsko-dalmatinske županije, broj 4/99) članak 3. mijenja se i glasi:
»Koncesija za luku nautičkog turizma iz članka 2. ove Odluke daje se na rok do
31. prosinca 2030. godine«.

IX.

U Odluci o davanju na uporabu i korištenje luke posebne namjene – luke nautičkog
turizma u Vrboskoj (Službeni glasnik Splitsko-dalmatinske županije, br. 7/97 i
8/98) članak 3. mijenja se i glasi:
»Koncesija za luku nautičkog turizma iz članka 2. ove Odluke daje se na rok do
31. prosinca 2030. godine«.
Članak 4. stavak 1. alineja b) mijenja se i glasi:
»promjenljivi (varijabilni) dio u iznosu 2,5% od ukupnog godišnjeg prihoda
ostvarenog u luci«.

X.

U Odluci o koncesiji pomorskog dobra u svrhu uporabe i gospodarskog korištenja
luke posebne namjene – luke nautičkog turizma Palmižana (Službeni glasnik
Splitsko-dalmatinske županije, broj 4/99) članak 3. mijenja se i glasi:
»Koncesija za luku nautičkog turizma iz članka 2. ove Odluke daje se na rok do
31. prosinca 2030. godine«.

XI.

U Odluci o koncesiji pomorskog dobra u svrhu gospodarskog korištenja luke
posebne namjene – luke nautičkog turizma Korčula (Odluka Poglavarstva
Dubrovačko-neretvanske županije, klase: 947-01/99-01/08, urbroja:
2117/1-03-99-2, od 15. veljače 1999. godine) točka IV. mijenja se i glasi:
»Koncesija za luku nautičkog turizma iz točke I. ove Odluke daje se na rok do
31. prosinca 2030. godine«.
Točka V. stavak 2. alineja 2. mijenja se i glasi:
»2. promjenljivi dio naknade u iznosu od 2,5% od prihoda luke godišnje«.

XII.

Davatelj koncesije daje produženje koncesijskog razdoblja radi realizacije
Programa razvoja, iznesenog u Studiji gospodarske oprav­danosti, koja se prilaže
ovoj Odluci kao Prilog 1., a ne objavljuje se u »Narodnim novinama«.

XIII.

Obvezuju se ovlaštenici koncesija da u roku od 12 mjeseci od dana donošenja ove
Odluke dostave sve građevinske dozvole prema stvarno izvedenom stanju za sve
navedene luke posebne namjene – luke nautičkog turizma.
Obvezuju se ovlaštenici koncesija, da u roku od 12 mjeseci od dana donošenja ove
Odluke, izrade geodetske elaborate lučkog područja za svaku luku posebne namjene
iz sustava i dostave ih nadležnom Povjerenstvu za granice pomorskog dobra
nadležne županije i Područnom uredu za katastar, radi evidencije pomorskog
dobra.
U slučaju pogrešne uknjižbe prava vlasništva ovlaštenika koncesije na
nekretninama, koje čine pomorsko dobro, obvezuju se ovlaštenici koncesije
dostaviti tabularne izjave, radi upisa pomorskog dobra u zemljišnim knjigama.

XIV.

Ovlašćuje se Državno odvjetništvo Republike Hrvatske, da za­klju­či nagodbu s
ovlaštenicima koncesije o naplati dospjelih koncesijskih naknada za razdoblje od
1998. godine do 2000. godine, u roku od 15 dana od dana donošenja ove Odluke.
Nagodba će se zaključiti na način da ovlaštenici koncesije plate ukupna
dugovanja u jednom obroku i to u roku od 15 dana od dana potpisa nagodbe.

XV.

Na temelju ove Odluke ovlašćuje se ministar mora, turizma, prometa i razvitka
da, nakon što ovlaštenici koncesija dostave tabularne izjave, radi upisa
pomorskog dobra iz točke XIII. ove Odluke, te nakon što plate naknade po nagodbi
iz točke XIV. ove Odluke, sklopi ugovor o koncesiji pomorskog dobra iz točke I.
ove Odluke, kojim će se detaljno urediti ovlaštenja Davatelja koncesije, te
prava i obveze Ovlaštenika, posebice u odnosu na zaštitu okoliša, održavanje
luke, osiguranje luke, praćenje investicija i ispunjenja obveza iz točke XIII.
ove Odluke.
Obvezuju se ovlaštenici koncesija, da u roku 50 dana od dana donošenja ove
Odluke potpišu ugovor o koncesiji pomorskog dobra.
Ukoliko ovlaštenici koncesija ne ispune obveze iz točke XIII. ove Odluke i ne
potpišu ugovor u roku iz stavka 2. ove točke, gube sva prava određena ovom
Odlukom.

XVI.

Ova Odluka stupa na snagu danom donošenja, a objavit će se u »Narodnim
novinama«.

Klasa: 934-01/07-01/02
Urbroj: 5030116-07-1
Zagreb, 25. siječnja 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 13/2007-546
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)